**NACIONALINIO SUSITARIMO DĖL MIŠKŲ**

**SEKTORINIŲ GRUPIŲ**

**DARBO KNYGA**

**NACIONALINĖS MIŠKŲ VIZIJOS ETAPUI**

**Jūsų sektorinės grupės pavadinimas**

|  |
| --- |
| **MIŠKO DARBŲ RANGOVŲ**  |

**Jūsų sektorinės grupės nariai**

|  |  |  |  |
| --- | --- | --- | --- |
| **Eil. Nr.** | **Vardas** | **Pavardė** | **Ką atstovauja?** |
| 1 | Audrius  | Radvilavičius |  |
| 2. | Nerijus | Sidabras |  |
| 3.  | Tadas  | Taurelė |  |
| 4. | Milda | Janulienė |  |
| 5. | Nerijus  | Marcinkevičius |  |
| 6. | Valdas | Berūkštis |  |
| 7. | Petras | Budvytis |  |
| 8. | Dalius | Vitunskas |  |
| 9. | Eduardas | Derenka |  |
| 10. | Darius | Jankauskas |  |
| 11. | Andrius | Augaitis |  |
| 12. | Valentinas | Juknevičius |  |
| 13. | Vydas | Telksnys |  |
| 14. | Mantas | Visminas |  |

**Darbo knygos paskirtis**

*Šios darbo knygos paskirtis:*

1. *padėti sektorinių grupių dalyviams pasirengti produktyviam darbui Nacionalinės miškų vizijos formavimo renginyje – bendrame forume;*
2. *padėti, kad skirtingos sektorinės grupės suformuluotų rezultatus, kurie galėtų būti tarpusavyje palyginti;*
3. *suteikti skirtingoms sektorinėms grupėms informaciją apie vienos kitų mintis ir pasirinkimus.*

**SVARBU!**

* *Šios knygos įrašai yra sektorinės grupės darbo rezultatas.*
* *Darbo knyga* ***iki 2021 m. rugsėjo 13 d. 12 val.*** *turi būti persiųsta NMS techninei grupei adresu: anzela.valaine@am.lt.*
* *Sektorinių grupių darbo knygų rezultatai apjungti į vieną dokumentą bus pateikti visoms sektorinėms grupėms taip užtikrinant pilną informacijos skaidrumą ir atvirumą.*
* *Sektorinė grupės pristatys darbo knygos rezultatus Nacionalinės miškų vizijos formavimo renginyje – bendrame forume, kuriame bendrakūroje su kitų sektorinių grupių atstovais formuos vieną skirtingus interesus integruojančią Nacionalinę miškų viziją.*

**Bendrakūra**

Nacionalinio miškų susitarimo procesas remiasi bendrakūra, t.y. diskusijos, tekstai ir sprendimai formuojami visiems dalyviams kartu dirbant toje pačioje erdvėje ir tuo pačiu metu. Toks metodas užtikrina visų dalyvių įtraukimą ir kiekvieno nuomonės išklausymą ir skaidrumą. Bendrakūroje rekomenduojama siekti susitarimų konsensuso būdu.

Bendrakūra yra efektyvesnė ir skaidresnė, kai diskusijų dalyviai pasidalina vaidmenimis, tokiu būdu pasiskirstydami ir atsakomybe bei lyderyste. Rekomenduojama kiekvienos diskusijos pradžioje pasiskirstyti šiuos vaidmenis:

1. **Laikrodininkas –** stebi laiką, jei pasisakymams nustatote laiko limitą, apie jį praneša, informuoja grupę apie laiko ribas.
2. **Moderatorius -** užtikrina, kad visi grupėje turėtų vienodai laiko pasisakyti, nebūtų dominuojančių, jei kas nors grupėje veikia destruktyviai ar nepagarbiai kito dalyvio atžvilgiu, turi teisę šią situaciją nutraukti;
3. **Rašytojas –** užrašogrupėje gimusias mintis ir susitarimus pagal pateiktas užduotis, persiunčia dokumentą grupės nariams ir techninei grupei.
4. **Pranešėjas -** pristato grupės mintis bendrame forume grupės vardu.

Vaidmenys neatleidžia nuo dalyvavimo grupės diskusijoje.

**BENDRA INFORMACIJA APIE SEKTORINIŲ GRUPIŲ DARBĄ NACIONALINĖS MIŠKŲ VIZIJOS ETAPE**

Nacionalinės miškų vizijos etapo tikslas – įvertinus skirtingus proceso dalyvių interesus, ateities poreikius ir lūkesčius, išgirsti vieni kitus ir atrasti bendrus sąlyčio taškus ir suformuluoti bendrą ilgalaikę nacionalinę miškų viziją.

**Etapo trukmė**

3-4 sektorinių grupių susitikimai ir bendras 1 dienos forumas. Trukmė: 6-8 savaitės. Preliminarus laikas - 2021 m. rugpjūtis – rugsėjo pradžia.

**Sektorinių grupių dalyvių skaičius**

Sektorinė grupė pati nuspredžia, kiek žmonių dalyvaus sektoriniuose renginiuose.

Sektorinės grupės minimalus dalyvių skaičius 5, jei grupė nesuformuojama, jai siūloma jungtis prie kitų grupių.

Tas pats asmuo gali būti tik vienos sektorinės grupės dalyvis.

**Pradiniai duomenys sektorinių grupių darbui**

1. NMS pamatinis tikslas
2. NMS proceso gairės

**Sektorinių grupių darbo rezultatai**

Šie sektorinių grupių darbo rezultatai, kurie skirti bendro **konteksto** formavimui, yra įrašomi **darbo knygoje** ir **išplatinami** visoms sektorinėms grupėms ir koordinacinei grupei:

 *[Užpildyta darbo knyga]*

1. Sektorinių grupių raida, situacija ir ilgalaikiai poreikiai;
2. Sektorinių grupių pozicijos ir pasiūlymai dėl pamatinio NMS tikslo

Šie sektorinių grupių darbo rezultatai, kurie yra įrašomi **darbo knygoje** ir pristatomi **bendrame forume,** kuriame yra, ir apjungiami ir integruojami ir tik tuomet tampa dokumento dalimi:

*[Užpildyta darbo knyga ir prezentacija bendrame forume]*

1. Nacionalinė miškų vizija

**UŽDUOTYS SEKTORINIŲ GRUPIŲ DARBUI NACIONALINĖS MIŠKŲ VIZIJOS ETAPE**

Sektorinių grupių darbas šiame etape susideda iš trijų užduočių.

**Pirmoji užduotis** skirta suformuluoti jūsų sektorinės grupės poreikį, kuris turėtų būti atspindėtas nacionalinio miškų susitarimo dokumente.

**Antroji užduotis** skirta įvertinti pamatinį nacionalinio miškų susitarimo tikslą ir nustatyti, kokios temos yra aktualios jūsų sektorinei grupei

**Trečioji užduotis** skirta suformuluoti nacionalinę miškų viziją taip, kaip ją mato jūsų sektorinė grupė.

**UŽDUOTIS Nr. 1. POREIKIŲ NUSTATYMAS**

Ši užduotis susideda iš trijų pratimų. Kiekvienas poreikis turi savo priešistorę ir turi savo lūkesčius ateities perspektyvoje, todėl svarbu jį formuluojant įvertinti visą kontekstą.

1. **Pratimas. Atsakydami į pateiktus klausimus, užpildykite sektorinės grupės raidą įtakojusių esminių įvykių ar veiksnių lentelę.**

Kaip istoriškai formavosi ir keitėsi jūsų atstovaujamos sektorinės grupės padėtis per pastaruosius tris dešimtmečius (nuo 1990 m.) iki šių dienų?

Kokie svarbiausi ivykiai, įstatymai, strateginiai dokumentai, organizacijos, finansavimo mechanizmai ar kiti veiksniai labiausiai paveikė (teigamai arba neigiamai) jūsų grupės raidą bei jūsų grupės poreikius?

|  |  |  |
| --- | --- | --- |
| **Įvykis ar veiksnys** | **Laikotarpis** | **Poveikis** (teigiamas/neigiamas, aprašykite keliais žodžiais ar vienu sakiniu) |
| **Lietuvos nepriklausomybės pradžia:** | 1991 - 1993 | Teigiamas. Šiuo laikotarpiu pradeda kurtis privačios miškininkystės įmonės.  |
| **Pirmasis nepriklausomybės penkmetis:** | 1993-1998 | Teigiamas. Privačios miško rangos įmonės plečiasi, didindamos investicijas į augimo procesą. Prasideda miško ūkio darbų mechanizavimas; |
| **Valstybinius miškus valdančios Generalinės miškų urėdijos skatinimo investuoti į brangią miško techniką laikotarpis:** | 1998 - 2008 | Teigiamas. Privačios miškininkystės įmonės intensyviai perka brangią medienos išvežimo techniką. Rangovai dar daugiau investuoja į verslo plėtrą; |
| **Lietuvos tapimas Europos sąjungos nare:** | 2004  | Teigiamas. Lietuvoje prasidėjo ES paramų rengimo laikotarpis miškininkystei; |
| **Europos sąjungos parama:** | 2007-2014 | Teigiamas. Ženkli ES parama miško technikai įsigyti. Didėjantis naujos miško technikos parkas privačiose įmonėse. Atsiranda ES darbo užimtumo parama darbuotojų apmokymui ( didėjo kvalifikuotų miško darbuotojų skaičius); |
| Medvežių maksimalaus vežamo svorio ribojimo padidinimas iki 48t | 2014 | Teigiamas. Didesnis kiekis krovinių su mažiau transporto priemonių ( gerėja ekonominiai medienos pervežimo įmonių rodikliai. Išmetamas mažesnis anglies dvideginio kiekis, kadangi vienu metu pervežama daugiau medienos). Transporto parko atnaujinimas. Įmonių siūlytas maksimalus vežamo krovinio svoris- 52 t;  |
| Valstybinių miškų urėdijų viešuosiuose miškininkystės paslaugų pirkimo konkursuose atsiranda maksimalių paslaugų įkainių įverčiai. | 2016 | Neigiamas. Urėdijos pradeda skelbti maksimalių paslaugų įkainių “lubas”. Atsiranda nelegalaus dabo apraiškų. Miško auginimas (sodinimas, želdinių prižiūra, jaunuolynų ugdymas) tampa nepelningas. Pradeda mažėti kvalifikuotų miško darbuotojų skaičius privačiose ūkio įmonėse; |
| Dažnas LR miškininkystės ir kt. teisinės bazės keitimas | 2016 iki dabar | Neigiamas. Nėra stabilumo ir pastovumo, dažnai keičiami veiklą miškuose reglamentuojantys teisės aktai, didėja biurokratinė našta; |
| Urėdijų reforma - VMU susikūrimas. Valstybinius miškus ima administruoti 1 įmonė (VMU) | 2018 iki dabar | Neigiamas. Paslaugų įkainių neatitikimas rinkos sąlygoms. VMU skelbiamų įkainių ekonominis nepagrįstumas. VMU skelbiami maksimalūs įkainiai nesikeičiantys ne vienerius metus, neatsižvelgiant į ekonominius kintamuosius, tokius kaip minimalios algos didėjimas, infliacija ir kt.; |
| Miškininko ir miško ūkio darbuotojų kvalifikacinio parengimo krizė  | 2018 iki dabar | Neigiamas. Norinčių studijuoti mažėjimas, miškininko ir miško darbininko specialybių nepatrauklumas. Miškininko ir miško ūkio darbuotojo ( medkirčių, sodintojų, ugdytojų) specialybe besidominčių abiturientų skaičiaus mažėjimas. Miškininkų ir miškininkystės ūkio darbuotojų amžiaus vidurkis- didėja, rodantis senėjimo procesą. Medkirčių kursais per metus parengiama tik iki 10 specialistų; neadekvatūs įkainiai už atliekamus darbus, dėl to susidarė katastrofiška padėtis – nebėra norinčių dirbti miškuose. |
| Europos sąjungos parama. | 2019-2021m. | Teigiamas. Miško įveisimui, jaunuolynų ugdymui, naujai technikai. Suaktyvėja privačių miškų savininkai, kurie įsisavindami KPP ES paramą pradeda intensyviau investuoti į miško išauginimą ir priežiūrą. Deja, tačiau miškų sektoriaus poreikiai specializuotai miško technikai mažėja; |

1. **Pratimas. Atsakydami į pateiktus klausimus, užpildykite sektorinės grupės dabartį ir ateitį įtakojančius veiksnius.**

Kokie Lietuvos, Europos Sąjungos teisės aktai, strateginiai dokumentai turi šiuo metu ir turės ateityje didžiausią įtaką jūsų sektorinės grupės interesams?

Kokios nacionalinės ir pasaulinės tendencijos: technologijų, finansų, verslo, rinkų, vartotojų ir gyventojų elgsenos, vertybių, kultūros ar kitos daro poveikį jūsų sektorinės grupės interesams ir veiklai bei skatina jūsų sektorinės grupės atstovus diegti pokyčius?

|  |  |
| --- | --- |
| **Dokumentai ar tendencijos** | **Poveikis** (teigiamas/neigiamas, aprašykite keliais žodžiais ar vienu sakiniu) |
| Miškų įstatymo ir kitų miškininkavimo veiklą reguliuojančių įstatyminių aktų nepastovumas. | Poveikis neigiamas – nesant pastoviai teisinei bazei, o dažnu atveju pakeitimų nederinant su suinteresuotomis pusėmis, kuriamas neapibrėžtumas ekonominei veiklai, kuris turi neigiamą poveikį viso miškų ūkio sektoriaus plėtrai (miško išauginimo, medienos kirtimo, medienos apdirbimo, transportavimo, biokuro sektoriams); |
| Tendencija selektyviai taikyti įvairius teisinius apribojimus išskirtinai miško ūkiu užsiimančioms įmonėms (privačioms ir kartais valstybinėms). | Poveikis neigiamas. Papildomi veiklos apribojimai mažina sektoriaus konkurencingumą ir gyvybingumą:- Miško žemės nuosavybės ribojimas 1500 ha;- Transporto bendrosios masės ribojimai ir išskirtinis medienos vežėjų „gaudymas“;- Naudojimasis servitutiniais keliais;- Dažni bandymai keisti miškininkystės įstatyminius aktus jų nederinant su miško organizacijomis; |
| Visuomenės neigiamo požiūrio į miško naudojimą (kirtimą ūkiniuose ir apsauginiuose miškuose) kryptingas formavimas. | Neigiamas. Nesant bendro supratimo apie miškininkystę labai sunku (o kartais ir neįmanoma) susitarti ir išlaikyti balansą tarp ekonominių, ekologinių ir socialinių veiksnių. Viešojoje erdvėje dominuoja radikalių pažiūrų grupės, o nei į miškininkystės mokslininkų, nei į valstybinių miškininkų, privačių miško savininkų, miško rangovų poziciją bei ilgametę patirtį šiuo klausimu nėra atsižvelgiama; |
| KPP ES parama miškų ūkiui. | Teigiamas. KPP ES parama skatino/skatina miško savininkus vykdyti reikalingas, tačiau ekonomiškai nenaudingas miškininkystės veiklas (miško atkūrimą ir priežiūrą), modernios technikos įsigijimą. Taip pat KPP ES fondų finansuojamas naujų miško plotų įveisimas (atsižvelgiant į mažą miškų įveisimo finansavimo priemonės populiarumą, būtina imtis veiksmų siekiant šią priemonę paversti patrauklesne), didina miškininkystės darbų pasiūlą, prisideda prie “Žaliojo kurso įgyvendinimo”; |
| Sparčiai augantis Lietuvos statybos sektorius ir didėjantis gerai apmokamų darbo vietų atsiradimas jame. | Neigiamas. Nors augant statybų sektoriui padidėjo medienos poreikis bei jos kainos, tačiau VMU dirbantčios rangovinės įmonės ekonominės naudos nepajuto. VMU paslaugų įkainiai nekintą jau ilgą laikotarpį. Maža to, daugelis miško rangos įmonių susidūrė su darbuotojų stoka, kadangi vis daugiau šio sektoriaus specialistų persikvalifikuoja ir pereina dirbti į fininsiškai stipresnes statybos įmones; |
| Nacionalinis miškų susitarimas | Teigiamas. Sudaromos sąlygos spręsti visas šiame ir kituose pratimuose įvardintas problemas; |

1. **Pratimas. Atsakydami į pateiktą klausimą, keliais žodžiais ar vienu sakiniu suformuluokite ir įrašykite į langą savo sektorinės grupės esminį ilgalaikį poreikį ar poreikius, kuriuos turėtų atspindėti Nacionalinis miškų susitarimas. Siekite įvardinti tik pačius svarbiausius poreikius ir argumentuotai juos pagrįskite.**

**Išdėstykite poreikius prioritetine tvarka.**

Kokio esminio poreikio (poreikių) patenkinimas ilgalaikėje (kelių dešimtmečių) ateities perspektyvoje užtikrintų jūsų atstovaujamos sektorinės grupės gyvybingumą, darnoje su kitų grupių interesais?

|  |  |
| --- | --- |
| **POREIKIS (-IAI) išdėstyti prioritetine tvarka** | **Argumentuotas poreikio pagrindimas** |
| Tvarus, subalansuotas miškininkavimas, atsakingas kompleksinis miškų tvarkymas ir naudojimas užtikrinant miškų ūkio sektoriaus ekonominį gyvybingumą; | Medienos poreikio skatinimas, kaip atsinaujinančio išteklio, ateityje skatins šio sektoriaus gyvybingumą. Prižiūrimas, pastoviai tvarkomas miškas duoda didesnę  naudą žaliąjame sektoriuje. Palaikomas ir skatinamas miškų sektoriaus veiklos modelis paremtas savifinansavimu, kai pajamos, gautos iš miškų eksploatacijos padengia išlaidas, susietas su visų miško funkcijų užtikrinimu. Atsisakoma gamtosauginės vertės nekuriančių apribojimų; |
| Mokslo ir technologijų inovacijų diegimas.  |  Trūksta miškininkystės srities mokslininkų, kurie tirtų, analizuotų, apibendrintų tyrimų išvadas, pagal miškininkystėje dirbančių miškininkų suformuotas užduotis. Šiuo metu miškininkystės tematika vykdomi moksliniai tyrimai daugiausiai orientuoti į Europines ar pasaulines problematikas, neskiriant pakankamai dėmesio kasdienių miškininkystės problemų sprendimui (pvz. miško ūkio paslaugų savikainos nustatymas; savaiminio atsikūrimo po neplynųjų kirtimų problematika; miško sodmenų rajonavimo aktualumas; dirvos ruošos naujų metodų analizė ir pan.). Teisėkūroje turėtų dalyvauti ne tik mokslininkai, tačiau ir praktikoje dirbantys specialistai. Nėra finansavimo tokios kompetencijų sandūros apmokėjimui. |
| Teisės aktų ir kitų norminių dokumentų rengimas. | Įstatyminės bazės, apimančios miškininkystės veiklas, optimizavimas: * medienos standartizacijos taisyklių atnaujinimas;
* miško kirtimo, atkūrimo ir įveisimo, priežiūros taisyklių peržiūrėjimas ir atnaujinimas;
* medienos apskaitos metodų tobulinimas;

Naujų teisės aktų projektai ar keitimai turi būti derinami su visomis suinteresuotomis pusėmis. |
| Švietimas, informavimas. | Sistematiškas ir kryptingas įvairių visuomenės grupių informavimas miškininkystės tematika. Smukęs miškininko profesijos prestižiškumas. |
| Holistinį viso miškų sektoriaus, įskaitant ir medienos pramonę bei biomasės energetiką, suvokimą ir vystymą, užtikrinant racionalų miško išteklių naudojimą ir gausinimą. | Pagrindinis tikslas, kad šalies miškų ūkio ir medienos pramonė būtų vystoma, siekiant abipusės ekonominės naudos, panaudojant ne mažiau kaip 70 procentų šalies miškų ploto iškertant ne mažiau kaip 90 proc. medienos prieaugio. Taip užtikrinant racionalų miško išteklių naudojimą ir gausinimą darnaus miškų tvarkymo rėmuose, kaip Lietuvos valstybės politinio ir ekonominio stabilumo bei socialinės gerovės garantą. |
| Miškininkų ir kitų miškuose bei miškų sektoriuje dirbančių specialistų rengimo tobulinimas, žaliosios transformacijos ir skaitmenizacijos kontekste. Reikiamas miškininkų ir miško ūkio darbuotojų skaičiaus užtikrinimas, jų profesinio prestižo didinimas. Taip pat miškų sektoriuje dirbančiųjų socialinių garantijų, profesinio imuniteto ir kolektyvinio atstovavimo stiprinimas.  | Kompetentingų miškininkų ir miško ūkio darbuotojų trūkumas rinkoje.Siūloma: rasti finansavimą specializuotai mokymų programai miškų sektoriuje dirbančių specialistų rengimo tobulinimui ir perkvalifikavimui žaliosios transformacijos ir skaitmenizacijos kontekste. Steigti sektorinį miškininkystės mokymo centrą, siekiant didinti finansavimą ir modernizuoti mokymo bazę. |
| Miško sektoriaus darbuotojų profesinio prestižo didinimas, socialinių garantijų gerinimas. | Patrauklios ir stabilios darbo pajamos, stiprinančios socialinę padėtį visuomenėje.Realių ir įvykdomų darbo normų ir įkainių nustatymas valstybiniame miškų sektoriuje, sudarančių galimybes uždirbti orų darbo užmokestį. Miško sektoriaus įmonių ir įstaigų atlyginimų medianų, nemažesnių už šalies vidurkį, užtikrinimas.Sektorių darbuotojams garantuojamas kasmetinis darbo užmokesčio kompensavimas atitinkantis šalies infliaciją. |
| Miškų įstatymo ribojimų pakeitimai. | Miškų sektoriuje darbininkams užtikrinamas užimtumas miško darbų ribojimo paukščių perėjimo ir kitų ribojimų metu. Užtikrinti tolygų darbų paskirstymą. |
| Ilgalaikis balansas tarp suinteresuotų šalių ir Valstybei svarbiausių miško teikiamų naudų, suderinant kintančius ekonominius, ekologinius ir socialinius interesus, tuo pačiu užtikrinant tvarių miško ekosistemų formavimą ir išsaugojimą ateities kartoms | Užtikrinti ilgalaikį balansą tarp miško ekonominių, ekologinių ir socialinių interesų grupių, revizuojant miškų suskirstymą į miškų grupes, nustatant ir tikslinant jų teritorinį išsidėstymą. Priimant sprendimus vadovautis šalies bendros ir visapusiškos ekonominės naudos pirmenybe.Pripažinti, kad medienos panaudojimo prioritetinė kryptis - ilgalaikių produktų gaminiai, kaip priemonė ilgalaikiam C surišimui, pakeičiant gaminius iš iškastinių žaliavų. Užtikrinti šalies saugomose teritorijose esančių miškų tvarų daugiafunkcinį naudojimą ir tvarkymą efektyvinant miškų ekosistemų apsaugą išskiriant iš miškų ūkio paskirties žemių iki 10 proc. griežtai saugomų miškų plotą reikalingo miško ekosistemų apsaugai;  |
| Formuoti daugiafunkcinius miškus. | Orientuotis į daugiafunkcinį, tolygų miško naudojimą, užtikrinant didžiausią miškų teikiamą naudą ilgalaikėje perspektyvoje tiek ekonomine ir socialine prasme, tiek išlaikant ar didinant biologinę įvairovę bei švelninant klimato kaitą. |
| Rangovų ilgalaikiai esminiai poreikiai | Adekvatūs įkainiai už darbus, miško dirbančiųjų socialinių socialinių garantijų užtikrinimas.  |

**UŽDUOTIS Nr. 2. PASIŪLYMAI NMS PAMATINIO TIKSLO KRYPTYSE**

Ši užduotis susideda iš trijų pratimų, pradžioje jūs įvertinsite NMS pamatinio tikslo krypčių aktualumą, po to pateiksite pasiūlymus interesų balansui ar krypties įgyvendinimui.

1. **Pratimas. Atsakydami į pateiktą klausimą, pasirinkite NMS pamatinio tikslo kryptis (teiginius) ir užpildykite lentelę.**

Kokios NMS pamatinio tikslo kryptys (teiginiai) yra **aktualios** jūsų sektorinei grupei ir kodėl?

|  |  |  |
| --- | --- | --- |
| **NMS pamatinio tikslo kryptis/teiginys. Nukopijuokite formuluotę iš NMS pamatinio tikslo** | **Įvertinkite aktualumą balais:****Labai svarbu – 3 Svarbu – 2 Iš dalies svarbu – 1** | **Poveikis jūsų sektorinei grupei** |
| Susitarti dėl ilgalaikės, nuoseklios ir subalansuotos nacionalinės miškų politikos pagrindinių krypčių ir rodiklių, apimant (bet neapsiribojant):1. ilgalaikį balansą tarp suinteresuotoms šalims ir Valstybei svarbiausių miško teikiamų naudų, suderinant kintančius ekonominius, ekologinius ir socialinius interesus, tuo pačiu užtikrinant tvarių miško ekosistemų formavimą ir išsaugojimą ateities kartoms; | 3 | Teigiamas. Padės lengviau ir subalansuotai suderinti interesų grupių požiūrius ir tikslingai eiti numatyta kryptimi. Sukurs prognozuojamą veiklos aplinką. |
| 2. miškų indėlį į klimato kaitos iššūkių suvaldymą, įskaitant ekosistemų išsaugojimą, subalansuotą miškų plotų plėtrą, potencialo didinimą absorbuoti šiltnamio efektą sukeliančias dujas (ŠESD) bei kaupti ir išlaikyti anglį, taip pat miškų prisitaikymą prie klimato kaitos ir jų atsparumo didinimą; | 3 | Teigiamas. Prisideda prie santarvės visuomenėje didinimo.Tokiems tikslams pasiekti reikalingi jauni, perspektyvūs, pribręstantys, (esant poreikiui dirbtinu būdu atkurti medynai), kuriuose nuosekliai vykdoma miškų priežiūra naudojant tikslines ūkines priemones. Todėl miško rangovų indėlis šiuose darbuose labai svarbus. |
| 3. biologinės įvairovės išsaugojimą, griežtai saugomų miškų reikiamo ploto ir įvairovės užtikrinimą, taip pat miškų gamtosauginės vertės didinimą saugomose teritorijose, apimant geresnę senų miškų apsaugą ir hidrologinio režimo atkūrimą; | 1 | Neigiamas. Senų miškų išsaugojimas iš dalies prieštarauja ŠESD miškininkystės tikslams. |
| 4. rekreacinio, kultūrinio, dvasinio, taip pat visuomenės sveikatos ir emocinės būklės gerinimui skirto daugiafunkcinio miškų potencialo išryškinimą ir jo stiprinimą, apimant gyvenamosios aplinkos kokybės gerinimą, kraštovaizdžio stabilumo didinimą; | 1 | Neigiamas. |
| 5. darnaus miškų tvarkymo principais paremto miškininkavimo tolesnį vystymą formuojant daugiafunkcinius miškus, inovatyvių ir adaptyvių tausojančios miškininkystės, įskaitant artimo gamtai miškininkavimo, praktikų bei miško tvarkymo technologijų paiešką ir diegimą, moksliškai pagrįstą laukinės gyvūnijos populiacijų miškuose apsaugą ir sureguliavimą; | 3 | Teigiama. Miško rangovai pasisako už mokslo kuriamą naudą miškininkystėje, siūlymus, tyrimus. |
| 6. ekonominio veiklos miškuose reguliavimo pokyčius, užtikrinant miškų ūkio sektoriaus ekonominį gyvybingumą, reikšminga apimtimi į ekonomiką įtraukiant ir kitas nei mediena miško ekosistemines paslaugas, atsisakant gamtosauginės ar kitokios pridėtinės vertės nekuriančių veiklos apribojimų, taip pat taikant deramas ekonomines paskatas bei nustatant adekvačias kompensacijas miško savininkams ir kitiems ūkio subjektams už bendruosius apribojimus viršijančius ūkinės veiklos suvaržymus;  | 3 | Įvairiapusė nauda. Stabiliai funkcionuojantis racionalus miško ūkio valdymas ir jo eksploatavimas.  |
| 7. holistinį viso miškų sektoriaus, įskaitant ir medienos pramonę bei biomasės energetiką, vystymą, skatinant miškų sektoriaus ekonominę plėtrą kaip darbuotojų socialinės ir valstybės ekonominės gerovės garantą, užtikrinant racionalų miško išteklių naudojimą ir gausinimą, stabilų kokybiškos ir aukščiausios technologinės vertės žaliavinės medienos tiekimą darnaus miškų tvarkymo rėmuose, siekiant kuo aukštesnės pridėtinės vertės kūrimo Lietuvoje, skatinant žiedinę bioekonomiką ir žaliąją transformaciją; | 3 | Teigiamas. |
| 8. miškų mokslų ir su miškais susijusių mokslinių tyrimų ir inovacijų plėtrą bei finansavimą, taikomojo mokslo praktinį diegimą, informacijos apie miškus ir miškininkavimą geresnį pritaikymą vartotojams bei jos sklaidą, visuomenės švietimo miškų klausimais stiprinimą; | 3 | Teigiamas. Miškininkai moksle ir gamyboje turi dirbt bendra linkme. Mokslas turi būti aktualus ir naudingas praktiniam pritaikymui. |
| 9. miškininkų ir kitų miškuose bei miškų sektoriuje dirbančių specialistų rengimo tobulinimą žaliosios transformacijos ir skaitmenizacijos kontekste ir reikiamo jų skaičiaus užtikrinimą, jų profesinio prestižo didinimą, taip pat miškų sektoriuje dirbančiųjų socialinių garantijų, profesinio imuniteto ir kolektyvinio atstovavimo stiprinimą, ypač per profesines sąjungas. | 3 | Teigiamas. Būtini geros kvalifikacijos specialistai siekiant užtikrinti kitų NMS tikslų siekimą, (nuo ekonominio gyvybingumo iki inovacijų plėtros bei darnaus miškų vystymo). |

1. **Pratimas. Atsakydami į pateiktus klausimus ir remdamiesi turima patirtimi ir žiniomis, pateikite pirminius pasiūlymus, kaip konkrečioje NMS pamatinio tikslo kryptyje galėtų būti pasiektas interesų balansas su kitomis sektorinėmis grupėmis.**

Ar jūsų pasirinktoje NMS pamatinio tikslo kryptyje gali kilti ar jau kyla interesų įtampa tarp skirtingų sektorinių grupių?

Kokia yra pagrindinė priežastis ar nesutarimas, dėl kurio kyla ši įtampa?

Kokie sprendimai, pokyčiai, veiksmai ar priemonės galėtų padėti siekti interesų balanso?

|  |  |  |
| --- | --- | --- |
| **NMS pamatinio tikslo kryptis/teiginys. Nukopijuokite formuluotę iš NMS pamatinio tikslo** | **Įtampos priežastis** | **Pasiūlymai interesų balansui** |
| Susitarti dėl ilgalaikės, nuoseklios ir subalansuotos nacionalinės miškų politikos pagrindinių krypčių ir rodiklių, apimant (bet neapsiribojant):1. ilgalaikį balansą tarp suinteresuotoms šalims ir Valstybei svarbiausių miško teikiamų naudų, suderinant kintančius ekonominius, ekologinius ir socialinius interesus, tuo pačiu užtikrinant tvarių miško ekosistemų formavimą ir išsaugojimą ateities kartoms; | Viešojoje erdvėje yra daug klaidinančios informacijos, kuri supriešina skirtingų interesų grupes. Įvairios interesų grupės kelia savo interesus, nebūtinai paremtus racionaliais argumentais, aukščiau kitų. | Vadovautis patikima ir mokslu pagrįsta informacija. Naudoti tik patvirtintus šaltinius. Svarstyti tik tuos pasiūlymus, kurie naudingi visoms 3 interesų grupėms. |
| 2. miškų indėlį į klimato kaitos iššūkių suvaldymą, įskaitant ekosistemų išsaugojimą, subalansuotą miškų plotų plėtrą, potencialo didinimą absorbuoti šiltnamio efektą sukeliančias dujas (ŠESD) bei kaupti ir išlaikyti anglį, taip pat miškų prisitaikymą prie klimato kaitos ir jų atsparumo didinimą; | Viešojoje erdvėje yra daug klaidinančios informacijos, kuri supriešina skirtingų interesų grupes. Įvairios interesų grupės kelia savo interesus, nebūtinai paremtus racionaliais argumentais, aukščiau kitų. | Teisingos informacijos sklaida turi padėti rasti bendrus sprendimus. Remtis mokslininkų ir miškų specialistų informacija. |
| 3. biologinės įvairovės išsaugojimą, griežtai saugomų miškų reikiamo ploto ir įvairovės užtikrinimą, taip pat miškų gamtosauginės vertės didinimą saugomose teritorijose, apimant geresnę senų miškų apsaugą ir hidrologinio režimo atkūrimą; | Aiškios miškininkystės krypties nebuvimas. | Nuspręsti koks tikslas yra svarbiausias šalies miškininkystei: kova su klimato kaita (jaunų produktyvių medynų auginimas) ar biologinės įvairovės išsaugojimas (sengirių auginimas), kadangi tam reikalingi visiškai priešingi miškininkavimo modeliai. |
| 4. rekreacinio, kultūrinio, dvasinio, taip pat visuomenės sveikatos ir emocinės būklės gerinimui skirto daugiafunkcinio miškų potencialo išryškinimą ir jo stiprinimą, apimant gyvenamosios aplinkos kokybės gerinimą, kraštovaizdžio stabilumo didinimą; | Aiškios miškininkystės krypties nebuvimas. |  |
| 5. darnaus miškų tvarkymo principais paremto miškininkavimo tolesnį vystymą formuojant daugiafunkcinius miškus, inovatyvių ir adaptyvių tausojančios miškininkystės, įskaitant artimo gamtai miškininkavimo, praktikų bei miško tvarkymo technologijų paiešką ir diegimą, moksliškai pagrįstą laukinės gyvūnijos populiacijų miškuose apsaugą ir sureguliavimą; | Informacijos trūkumas. Persidengiančios saugomos teritorijos kiekviena turi savo skirtingus nuostatus ir tai kelia neaiškumų dėl tvarkymo. Be to, trūksta aiškios, vieningos (gamtotvarkinės) ūkininkavimo sistemos, leidžiančios kokybiškai tvarkyti saugomas teritorijas, išvengiant interpretavimo, kuris gali tapti įtampos priežastimi. Šiuo metu gamtotvarkinės priemonės stipriai priklauso nuo skirtingų saugomų teritorijų specialistų asmeninio požiūrio. | Trūksta mokslinių tyrimų šia tematika. Lietuvoje miškai iš esmės ir yra formuojami būti daugiafunkciniais, tiesiog tai reikia komunikuoti. |
| 6. ekonominio veiklos miškuose reguliavimo pokyčius, užtikrinant miškų ūkio sektoriaus ekonominį gyvybingumą, reikšminga apimtimi į ekonomiką įtraukiant ir kitas nei mediena miško ekosistemines paslaugas, atsisakant gamtosauginės ar kitokios pridėtinės vertės nekuriančių veiklos apribojimų, taip pat taikant deramas ekonomines paskatas bei nustatant adekvačias kompensacijas miško savininkams ir kitiems ūkio subjektams už bendruosius apribojimus viršijančius ūkinės veiklos suvaržymus;  | Įvairūs judėjimai ir organizacijos, kurios remiasi jausmais ir emocijomis, o ne objektyviais faktais, sukuria priešpriešą tarp interesų grupių. Ignoruojama mokslininkų bei specialistų nuomonė ir patirtis | Viešinimas ir švietimas. Šviesti visuomenę apie miškininkystę, ūkininkavimo miškuose būtinumą, racionalaus, tvaraus miško naudojimo svarbą geros miško biologinės būklės palaikymui, kad piliečiai būtų atsparesni dezinformacijai, susijusiai su mišku.  |
| 7. holistinį viso miškų sektoriaus, įskaitant ir medienos pramonę bei biomasės energetiką, vystymą, skatinant miškų sektoriaus ekonominę plėtrą kaip darbuotojų socialinės ir valstybės ekonominės gerovės garantą, užtikrinant racionalų miško išteklių naudojimą ir gausinimą, stabilų kokybiškos ir aukščiausios technologinės vertės žaliavinės medienos tiekimą darnaus miškų tvarkymo rėmuose, siekiant kuo aukštesnės pridėtinės vertės kūrimo Lietuvoje, skatinant žiedinę bioekonomiką ir žaliąją transformaciją; | Įvairūs judėjimai ir organizacijos, kurios remiasi jausmais ir emocijomis, o ne objektyviais faktais, sukuria priešpriešą tarp interesų grupių. Ignoruojama mokslininkų bei specialistų nuomonė ir patirtis. Neadekvatūs miškų ūkio paslaugų įkainiai.  | Pereiti nuo apribojančių / draudžiančių politikos priemonių prie paskatas kuriančių priemonių. Aktyvi miškų ūkio srities sektoriaus verslo ir Vyriausybės komunikacija pristatant medienos pramonės svarbą Lietuvos, ekonomikai ir kovai su klimato kaita, nepamirštant socialinės svarbos – sukuriamų darbo vietų, ypatingai kaimo vietovėse. Garantuoti dirbantiems miškų ūkio sektoriuje socialines garantijas ir adekvačius įkainius ir už atliekamas visas miškų ūkio paslaugas. |
| 8. miškų mokslų ir su miškais susijusių mokslinių tyrimų ir inovacijų plėtrą bei finansavimą, taikomojo mokslo praktinį diegimą, informacijos apie miškus ir miškininkavimą geresnį pritaikymą vartotojams bei jos sklaidą, visuomenės švietimo miškų klausimais stiprinimą; | Neatsižvelgiama į mokslininkų rekomendacijas. Nepakankamas visuomenės švietimas. Teisės aktų atnaujinimui dažnai trūksta didelės apimties praktiškai pritaikomų reikalingų tyrimų, o į jau esamus dažnai nėra atsižvelgiama. | Mokslo finansavimas ir miškininkavimo pritaikymas vartotojams.Reikia finansuoti mokslą nedelsiant ir skatinant studijas tiek į plotį, tiek į gylį. Ypatingai reikalingas tikslinis finansavimas didelės apimties tyrimams, kurių reikia norint atnaujinti senai aktualizuotą ir jau pasikeitusią informaciją bei metodikas. |
| 9. miškininkų ir kitų miškuose bei miškų sektoriuje dirbančių specialistų rengimo tobulinimą žaliosios transformacijos ir skaitmenizacijos kontekste ir reikiamo jų skaičiaus užtikrinimą, jų profesinio prestižo didinimą, taip pat miškų sektoriuje dirbančiųjų socialinių garantijų, profesinio imuniteto ir kolektyvinio atstovavimo stiprinimą, ypač per profesines sąjungas. | Miškininko profesijos prestižo menkinimas viešoje erdvėje. Pačios profesijos nepatrauklumas. Maži atlyginimai. | skiriamos lėšos specializuotai mokymų programai miškų sektoriuje dirbančių specialistų rengimo tobulinimui ir perkvalifikavimui žaliosios transformacijos ir skaitmenizacijos kontekste. Steigti sektorinį miškininkystės mokymo centrą, Patrauklios ir stabilios darbo pajamos, stiprinančios socialinę padėtį visuomenėje. Realių ir įvykdomų darbo normų ir įkainių valstybiniame miškų sektoriuje, sudarančių galimybes uždirbti orų darbo užmokestį nustatymas, miško sektoriaus įmonių ir įstaigų atlyginimų medianų, nemažesnių už šalies vidurkį, užtikrinimas.Miškų sektoriuje darbininkams užtikrinamas užimtumas miško darbų ribojimo paukščių perėjimo ir kitų ribojimų metu. Užtikrinti tolygų darbų paskirstymą |

1. **Pratimas. Atsakydami į pateiktus klausimus ir remdamiesi turima patirtimi ir žiniomis, pateikite pirminius pasiūlymus, dėl kitų, jūsų sektorinei grupei aktualių NMS pamatinio tikslų krypčių.**

*Pirmame pratime nustatėte, jūsų sektorinei grupei aktualias NMS pamatinio tikslų kryptis, antrame pratime išnagrinėjote tas kryptis, kuriose kyla interesų įtampa, trečiame pratime pateikite pasiūlymus toms kryptims, kurios yra aktualios, tačiau nekelia interesų įtampos, t.y. – likusios aktualios kryptys.*

Kokios jūsų pasirinktos NMS pamatinio tikslo kryptys nekelia interesų įtampos?

Kokius sprendimus, pokyčius, veiksmus ar priemones pasitelkiant, šios NMS pamatinio tikslo kryptys galėtų būti įgyvendintos, kad jūsų sektorinės grupės poreikiai būtų atliepti?

|  |  |
| --- | --- |
| **NMS pamatinio tikslo kryptis/teiginys. Nukopijuokite formuluotę iš NMS pamatinio tikslo** | **Pasiūlymai** |
| **NMS krypčių be įtampos su miško rangovais nėra.** |

**UŽDUOTIS Nr. 3. NACIONALINĖ MIŠKŲ VIZIJA**

**Šios užduoties rezultatą jūsų sektorinės grupės atstovai turės pristatyti nacionalinės miškų vizijos bendrame forume.**

* *Bendrame forume visų sektorinių grupių vizijos bus apjungiamos ir integruojamos į vieną nacionalinę miškų viziją.*
* *Sektorinių grupių vizijos bus naudojamos kaip kontekstinė informacija.*

**Peržiūrėję ankstesnių dviejų užduočių rezultatus aptarkite, kokią matytumėte trokštamą nacionalinę miškų viziją, kurioje atliepiami jūsų sektorinės grupės poreikiai, ir kartu sukuriamas balansas dabartinių interesų įtampų srityse. Viziją suformuluokite ilgalaikėje – t.y. kelių dešimtečių ateities perspektyvoje.**

**Vizijai formuluoti galite pasitelkti šiuos pagalbinius klausimus:**

Kokiose srityse turėtų įvykti esminiai pokyčiai ir kokie?

Kaip turėtų pasikeisti šalies miškai ir miškai ir miškų sektorius, kad joje neliktų dabartinių konfliktų ir ribojimų?

Koks esminis proveržis leistų subalansuoti visus interesus ir užtikrintų miškų tęstinumą ateities kartoms?

Kaip Lietuvos miškai ir miškų sektorius turėtų keistis ar evoliucionuoti, kad atlieptų esmines ES ir pasaulio tendencijas?

**Suformuluokite viziją tekstu - vienu ar keliais (daugiausia 5) sakiniais.**

|  |
| --- |
| **Miško rangovai – grandis atliekanti visą eilę miškų ūkyje atliekamų darbų - nuo miško sodinimo, priežiūros ir ugdymo iki gamybinio proceso ruošiant medieną ir ją pervežant (~ 80 proc.), r**angovų ilgalaikiai esminiai poreikiai turi atsispindėti NMA, realių ir įvykdomų darbo normų ir įkainių valstybiniame miškų sektoriuje, sudarančių galimybes uždirbti orų darbo užmokestį nustatymas, miško sektoriaus įmonių ir įstaigų atlyginimų medianų, nemažesnių už šalies vidurkį, užtikrinimas.Šalies miškų ūkis yra ekonomiškai gyvybingas, konkurencingas ir inovatyvus. Lietuvos miškų politikoje pro medžius yra pirmiausiai matomi žmonės su jų daugialypiais poreikiais, siekiais ir tikslais, vadovaujamasi tarpusavio pagarbos principu.Formuojamas pozityvus visuomenės požiūris į miškų išteklių naudojimą, įvairių funkcinių miškų ūkio darbų atlikimo būtinumą (informacijos sklaida), mokslo indėlį ir miškininko profesijos prestižo kėlimą.Garantuojamas miškininkystės srities veiklos ekonominis ir socialinis užtikrinimas ilgalaikėje perspektyvoje. Kol valstybėje nėra perteklinio biudžeto, veikloms miškų sektoriuje turi būti sudarytos sąlygos išlaikyti bent esamą lygį ilgalaikėje perspektyvoje. Atsižvelgiant į ekonomines aplinkybes periodiškai gerinti įstatyminę bazę, užtikrinti ekonomines ir socialines sąlygas miškuose dirbantiems. |

**Formuluodami viziją galite (neprivalote) pasitelkti konkrečius vertinimo parametrus, kaip pvz.:**

1) kokio šalies miškingumo (procentais nuo šalies sausumos ploto) iki 2050 metų pageidautų siekti SG; /šiuo metu yra XX%/

2) kiek saugomų miškų – kuriose ribojama miško ūkinė veikla, (proc. nuo šalies bendro miškų ploto) iki 2050 metų pageidautų siekti SG; (I, IIA, IIB, ir III grupės miškai) /šiuo metu yra XX%/

3) griežto saugojimo režimo miškų kiekio saugomose teritorijose (proc. nuo saugomose teritorijose esančių miškų ploto), iki 2050 metų pageidautų/toleruotų SG; (I ir IIA grupės miškai) /šiuo metu yra XX%/

4) kiek ūkinių miškų ploto skirtų produkuoti žaliavinę medieną (proc. nuo šalies bendro miškų ploto) iki 2050 metų pageidautu/toleruotų SG; (IVA ir IVB grupės miškai) /šiuo metu yra XX%/

5) kokio priaugančios medienos kiekis, kaip žaliavinė mediena gali būti išimama medienos pramonės reikmėms (proc. nuo kasmet IV grupės miškuose sukaupiamo medienos tūrio) iki 2050 metų pageidautu/toleruotų SG; /šiuo metu yra XX%/

**PASIRENGIMAS NACIONALINĖS MIŠKŲ VIZIJOS BENDRAJAM FORUMUI**

Artėjant Nacionalinės miškų vizijos bendrojo forumo renginiui jūs gausite informaciją apie tai, kiek kiekviena sektorinė grupė galės deleguoti narių. Visoms sektorinėms grupėms bus suteiktos vienodos teisės dalyvauti. Taip pat bus pateikta detali renginio darbotvarkė.

Pasirengdami Nacionalinės miškų vizijos bendrajam forumui:

1. Nuspręskite, kas atstovaus jūsų sektorinę grupę bendrame forume.
2. Nuspręskite, kas iš jūsų sektorinės grupės narių pristatys siūlomą Nacionalinę miškų viziją bendrame forume.
3. Parenkite, trumpą (3-5 skaidrių) prezentaciją. Pristatymo trukmė - 5 min. Pristatyme apžvelkite savo sektorinę grupę bei jos ilgalaikį poreikį (-ius), pristatykite siūlomą viziją ir jos pagrindimą.

Nacionalinės miškų vizijos bendrojo forumo darbotvarkės veiklos:

* Įvadinis pranešimas
* Sektorinių grupių pristatymai
* Darbas mišriose grupėse, sudarytose iš skirtingų sektorinių grupių atstovų, pateikiant jungtinius Nacionalinės miškų vizijos pasiūlymus
* Nacionalinės miškų vizijos pasirinkimas apjungimo ir reitingavimo ar kitais metodais.

**UŽPILDĘ ŠIĄ DARBO KNYGĄ ATSIŲSKITE NMS TECHNINEI GRUPEI EL.P. ADRESU** **anzela.valaine@am.lt** **iki 2021 m. rugsėjo 13 d. 12 val.**